**แบบฝึกหัดวิชาการเงินและการธนาคาร**

**สัปดาห์ที่ 1**

1. ท่านคิดว่าเงินควรมีความหมายใดอีก นอกเหนือจากที่กล่าวไว้ในบทเรียน

2. การแลกเปลี่ยนทางอ้อมแก้ปัญหาของการแลกเปลี่ยนทางตรงได้อย่างไร

3. เครื่อง ATM มีประโยชน์ต่อประชาชนในแง่ใดบ้าง

4. เพราะเหตุใดเช็คจึงไม่ถือเป็นเงินที่ชำระหนี้ได้ตามกฎหมาย

5. ยุคศรีอยุธยา สมัยพระนารายณ์มหาราช มีปริมาณการค้ามากมาย การเงินและเศรษฐกิจรุ่งเรืองมาก เป็นการติดต่อกับประเทศใด เนื่องจากสาเหตุใด

6. เพราะเหตุใดยุคธนบุรีจึงมีพัฒนาการทางการเงินน้อยมาก

7. ในสมัยรัชกาลที่ 8 เป็นเพราะเหตุใด ประเทศไทยจึงมีภาวะเงินเฟ้อสูงมาก

8. ปี พ.ศ. 2564 ประเทศไทยมีพัฒนาการทางการเงินต่างจาก พ.ศ. 2562 ในแง่ใดบ้าง

9. เพราะเหตุใดเงินที่ดีจึงต้องมีน้ำหนักเบาและคงทนถาวร

10. ปริมาณเงินต้องยืดหยุ่นได้ หมายความเช่นไร จงอธิบาย

**แบบฝึกหัดวิชาการเงินและการธนาคาร**

**สัปดาห์ที่ 2**

1. เงินที่มีค่าเต็มตัวต่างจากเงินตราที่ถือสิทธิ์ค่าสมบูรณ์ในแง่ใดบ้าง

2. ให้อธิบายกฎของเกรแชมมาให้เข้าใจอย่างละเอียด

3. เงินที่ออกโดยธนาคารกลางกับเงินที่ออกโดยธนาคารพาณิชย์ มีความน่าเชื่อมั่นต่างกันเพียงใดในปัจจุบัน

4. มาตรฐานปริวรรตทองคำทำไมจึงเหมาะกับประเทศอย่างฟิลิปปินส์หรืออินเดีย

5. เพราะเหตุใดมาตรฐานกระดาษที่ไม่มีโลหะมีค่าหนุนหลังจึงไม่เป็นที่ยอมรับในระหว่างประเทศ

6. จงบอกชื่อสกุลเงินตราในเอเชียมา 8 สกุล และบอกอัตราแลกเปลี่ยนเงินสกุลนั้นๆ เทียบกับเงินบาท

7. กองทุนการเงินระหว่างประเทศช่วยกู้วิกฤตทางการเงินในปี 2540 ให้ประเทศไทยอย่างไร

8. เพราะเหตุใดในต้นสมัยรัตนโกสินทร์ ไทยจึงมีภาวะเกินดุลการค้าอย่างมาก

9. ท่านคิดว่าขณะที่ประเทศไทยต้องนำเข้าน้ำมันดิบจำนวนมาก เราจะแก้ปัญหาการขาดดุลการค้าได้อย่างไร

10. ในกรณีที่ยังใช้มาตรฐานโลหะอยู่ ปริมาณการค้าการลงทุนในประเทศจีนจะเติบโตอย่างในปัจจุบันหรือไม่ จงอธิบาย

**แบบฝึกหัดวิชาการเงินและการธนาคาร**

**สัปดาห์ที่ 3**

1. ให้ท่านอธิบายความสำคัญของสินเชื่อต่อธุรกิจชุมชนประเภท 1 ตำบล 1 ผลิตภัณฑ์

2. ในกรณีการปล่อยกู้ ท่านคิดว่าทำอย่างไรเพื่อลดความเสี่ยงของสินเชื่อระยะยาวได้บ้าง

3. จากนโยบาย 6C’s ในการวิเคราะห์สินเชื่อ ท่านคิดว่าข้อใดที่มีความสำคัญที่สุด และเป็นเพราะเหตุใด

4. ท่านคิดว่าการที่ธนาคารคิดค่าธรรมเนียมเช็คเพิ่มขึ้นจากฉบับละ 5 บาท เป็น 15 บาท มีผลอย่างไรต่อนักธุรกิจ

5. หนี้ในบัญชีมีความเสี่ยงมากหรือน้อยเพียงใด เป็นเพราะเหตุใดจึงยังคงใช้อยู่ในปัจจุบัน

6. ตั๋วแลกเงินต่างจากเช็คอย่างไรบ้าง

7. เพราะเหตุใด การรับรองตั๋วแลกเงินโดยธนาคารจึงน่าเชื่อถือและเป็นที่ยอมรับมากกว่าการรับรองโดยกิจการค้า

8. การสลักหลังเช็คมักทำได้ในกรณีใดบ้าง มีข้อจำกัดหรือไม่ว่าจะสลักหลังได้กี่ทอด

9. เพราะเหตุใด การขีดคร่อมเช็คจึงนิยมเขียนคำว่า A/C Payee Only

10. จงเปรียบเทียบว่า หุ้นสามัญกับหุ้นกู้ ในแง่ผู้ระดมเงินทุนมีความเสี่ยง ข้อจำกัดต่างกันในประเด็นใดบ้าง

**แบบฝึกหัดวิชาการเงินและการธนาคาร**

**สัปดาห์ที่ 4**

1. อัตราดอกเบี้ยดุลยภาพเกิดขึ้นได้อย่างไร จงอธิบายว่าอัตราดอกเบี้ยกับปริมาณเงินเกี่ยวข้องกันอย่างไร

2. ทฤษฎีอัตราดอกเบี้ยของสำนักคลาสสิกมีข้อบกพร่องใดบ้าง

3. เพราะเหตุใดทฤษฎีปริมาณเงินให้กู้จึงต้องวิเคราะห์ในลักษณะที่มีการเปลี่ยนแปลงของตัวแปร (flow concept)

4. เพื่อให้ทฤษฎีปริมาณเงินให้กู้เป็นจริงต้องมีปัจจัยอื่นใดอีกบ้างในการพิจารณา

5. เพราะเหตุใด คนจึงต้องการถือเงินเพื่อการเก็งกำไร

6. ทฤษฎีการเงินของฟรีดแมน ต้องพิจารณาปัจจัยใดบ้าง เพราเหตุใด

7. การลงทุนที่ต้องการผลตอบแทนที่คุ้มค่า ต้องพิจารณาปัจจัยใดประกอบบ้าง

8. อัตราดอกเบี้ยกับราคาหลักทรัพย์มีความสัมพันธ์กันในแง่ใดบ้าง

9. เส้นผลตอบแทนมีลักษณะใดบ้าง แต่ละลักษณะอธิบายผลตอบแทนที่ต่างกันอย่างไรบ้าง

10. ท่านคิดว่าผู้ลงทุนในธุรกิจไม่ควรขยายการลงทุนเพราะเหตุใดบ้าง

**แบบฝึกหัดวิชาการเงินและการธนาคาร**

**สัปดาห์ที่ 5**

1. ดัชนีราคาประเภทใดเหมาะสำหรับธุรกิจขนาดกลางและเล็ก (SME’s) เพราะเหตุใด

2. ชาวบ้านที่ทำการประมงที่จังหวัดสมุทรปราการ เกี่ยวข้องกับดัชนีประเภทใดบ้าง เป็นเพราะสาเหตุใด

3. ท่านคิดว่าวิทยุกระจายเสียงแห่งประเทศไทย ประกาศราคาสินค้าในเวลา 7.30 น. เป็นการบอกถึงดัชนีประเภทใด เกี่ยวข้องกับผู้ใดบ้าง

4. ปัจจุบันดัชนีราคาผู้บริโภคหมวดผักและผลไม้ ท่านคิดว่าเกี่ยวข้องกับเกษตรกรแถบจังหวัดใดบ้าง

5. ค่าเช่าบ้านในเขตฝั่งธนบุรีที่ใช้ทำดัชนีราคาผู้บริโภค คือเขตใดบ้าง ท่านคิดว่าควรปรับปรุงหรือไม่

6. เพราะเหตุใด การคำนวณดัชนีราคาส่วนใหญ่จึงใช้วิธีของลาสแปร์

7. จงอธิบายข้อจำกัดของดัชนีราคาผู้ผลิต ตามขั้นตอนการผลิต (SOP)

8. จงอธิบายให้เข้าใจวิธีคำนวณการปรับดัชนีต่างปีฐานให้เป็นปีฐานเดียวกัน

9. ท่านคิดว่าดัชนีราคาขายส่งวัสดุก่อสร้าง ควรปรับปรุงในจุดใดบ้าง

10. การเก็บข้อมูลราคาส่งออก ทำไมจึงต้องใช้วิธี Free on Board (F.O.B.)

**แบบฝึกหัดวิชาการเงินและการธนาคาร**

**สัปดาห์ที่ 6**

1. การที่น้ำตาลทรายขาวราคาสูงขึ้นและขาดตลาด บอกได้หรือไม่ว่าเป็นภาวะเงินเฟ้อเพราะเหตุใด

2. การที่ดอกเบี้ยสูงขึ้น ราคาอสังหาริมทรัพย์กลับลดลงเพราะขายได้ยากขึ้น เป็นภาวะใด

3. การที่ราคาน้ำมันดิบสูงขึ้นอย่างต่อเนื่อง ส่งผลต่อภาวะการเงินในประเทศไทยอย่างไร

4. เพราะเหตุใดทฤษฎีของเคนส์ จึงต้องคำนึงถึงการอุปโภคบริโภค การลงทุนเอกชน และการลงทุนของรัฐบาลประกอบกัน

5. ภาวะเงินเฟ้อชนิดคอขวด (Bottleneck Inflation) ใช้ได้กับภาวะหลังการเกิดสงครามหรือไม่ จงอธิบาย

6. ภาวะเงินเฟ้อเพิ่มขึ้นเรื่อยๆ จากค่าจ้างและราคาสินค้า (wage-price spiral) ท่านคิดว่าทางแก้จะทำอย่างไร เพราะเหตุใด

7. เพราะเหตุใดในภาวะเงินฝืด เจ้าของบ้านเช่าจึงได้รับประโยชน์มากขึ้น

8. ในภาวะเงินฝืด ท่านคิดว่านโยบายการคลังข้อใดที่น่าจะได้ประโยชน์ที่สุด เป็นเพราะเหตุใด

9. ให้ท่านบอกสาเหตุของเงินตึงในประเทศไทยมาให้เข้าใจ

10. ท่านคิดว่าในเวลาเดียวกัน เกิดทั้งภาวะเงินฝืดและเงินตึงพร้อมกันได้หรือไม่ เพราะเหตุใด

**แบบฝึกหัดวิชาการเงินและการธนาคาร**

**สัปดาห์ที่ 7**

1. เป้าหมายขั้นกลางและขั้นสุดท้ายของนโยบายการเงินต่างกันเพียงใด

2. เพราะเหตุใด ประเทศจึงต้องการให้สินค้าและบริการมีเสถียรภาพในด้านราคา

3. การจ้างงานเต็มที่มีผลต่อภาวะเงินเฟ้อหรือไม่ เพียงใด

4. เส้นลอเรนซ์ อธิบายการกระจายรายได้ที่เป็นธรรมได้ดีเพียงใด เพราะเหตุใด

5. ท่านคิดว่าเครื่องมือของนโยบายการเงินเชิงคุณภาพและเชิงปริมาณ ขัดแย้งกันหรือไม่ เพียงใด

6. เพราะเหตุใด มิลตัน ฟรีดแมน จึงเห็นควรยกเลิกอัตราเงินสดสำรองตามกฎหมายของธนาคารพาณิชย์

7. การควบคุมเครดิตสำหรับการนำเข้า ควรใช้โดยมีเงื่อนไขใดบ้าง

8. ท่านคิดว่าประเทศไทยถือว่าภาคเศรษฐกิจใดบ้าง เป็นภาคที่มีความสำคัญ เพราะเหตุใด

9. ภายหลังเกิดวิกฤตการณ์ปี พ.ศ. 2540 เพราะเหตุใดรัฐบาลจึงควบคุมเครดิตธุรกิจอสังหาริมทรัพย์และรับเหมาก่อสร้าง

10. ท่านคิดว่านโยบายรัฐบาลปี พ.ศ. 2563- 2564 ด้านการเงินเหมาะสมหรือไม่ เพียงใด

**แบบฝึกหัดวิชาการเงินและการธนาคาร**

**สัปดาห์ที่ 9**

1. ท่านคิดว่าเพราะเหตุใดจึงไม่ใช้เงินสกุลลีร์ของอิตาลี ในการค้าขายทั่วไปในระดับโลก

2. ท่านคิดว่าเงินบาทเหมาะสมจะใช้ได้กับประเทศใดบ้าง เพราะเหตุใด

3. เหตุใดบ้างที่ทำให้ขาดดุลการชำระเงิน มีทางแก้ไขอย่างไรบ้าง

4. เหตุใดบ้างที่ทำให้เกินดุลการชำระเงิน มีทางแก้ไขอย่างไรบ้าง

5. มาตรการทางภาษีศุลกากรมีจุดอ่อนใดบ้าง

6. เพราะเหตุใด มาตรการทุ่มตลาดจึงมักใช้ไม่ได้ผล

7. การกำหนดโควต้ามีกี่วิธี แต่ละวิธีมีผลดี ผลเสียอย่างไรบ้าง

8. เพราะเหตุใด การใช้อัตราแลกเปลี่ยนทางตรงจึงสะดวกกว่าอัตราแลกเปลี่ยนทางอ้อม

9. เพราะเหตุใด ในปี พ.ศ. 2549 ค่าเงินบาทจึงแข็งขึ้น และมีผลกระทบในแง่ใดบ้าง

10. เพราะเหตุใด ราคาน้ำมันกับราคาทองคำจึงมักมีทิศทางการเปลี่ยนแปลงไปในทิศเดียวกัน

**แบบฝึกหัดวิชาการเงินและการธนาคาร**

**สัปดาห์ที่ 10**

1. ในฐานะที่ประเทศไทยมีคนไทยเชื้อสายจีนอาศัยอยู่เป็นจำนวนมาก ท่านเข้าใจคำว่า “โพยก๊วน” เพียงใด และมีผลต่อเศรษฐกิจการเงินไทยในอดีตอย่างไร

2. จงอธิบายให้ได้ว่า ลักษณะพิเศษของธนาคารพาณิชย์แตกต่างอย่างชัดเจนกว่าสถาบันการเงินอื่นๆ อย่างไร และให้เหตุผลประกอบ

3. ท่านคิดว่าระบบธนาคารแบบสาขามีข้อบกพร่องอย่างไรบ้าง ในประเทศไทย

4. เพราะเหตุใด ธนาคารพาณิชย์จึงไม่สามารถหยุดทำการได้ติดต่อกัน 4 วัน และเป็นการแสดงให้เห็นความสำคัญของธนาคารพาณิชย์อย่างไรบ้าง

5. ท่านคิดว่าทฤษฎีการธนาคารในการคาดคะเนรายได้ในอนาคต มีประโยชน์ต่อผู้มีรายได้ประจำอย่างไรบ้าง

6. เพราะเหตุใด การให้สินเชื่อจึงถือเป็นการสร้างเงินฝากในระบบธนาคารพาณิชย์

7. เพราะเหตุใด ธนาคารพาณิชย์จึงควรกระจายสินเชื่อไปยังธุรกิจหลากหลายประเภท ยกตัวอย่างมาให้เข้าใจ

8. สภาพคล่องของธนาคารพาณิชย์มีความสำคัญอย่างไรบ้าง

9. ท่านคิดว่าสถาบันประกันเงินฝากมีประโยชน์ในแง่ใดบ้าง และเป็นเพราะเหตุใด

10. ท่านคิดว่ากลุ่มธนาคารตั้งใหม่หรือยกระดับจากบริษัทเงินทุน จะแข่งขันได้อย่างมีประสิทธิภาพได้อย่างไร

**แบบฝึกหัดวิชาการเงินและการธนาคาร**

**สัปดาห์ที่ 11**

1. ธนาคารกลางของชาติต่างๆ จัดตั้งขึ้นเพื่อวัตถุประสงค์ใดบ้างในยุคเริ่มต้น

2. เพราะเหตุใด ธนาคารกลางจึงต้องดำเนินการอย่างเป็นอิสระ และไม่แสวงหากำไร

3. การที่ธนาคารกลางเป็นนายธนาคารของรัฐบาลต่างกับการเป็นนายธนาคารของธนาคารพาณิชย์อย่างไรบ้าง

4. ท่านคิดว่าการที่ธนาคารกลางต้องทำการตรวจสอบธนาคารพาณิชย์ มีประโยชน์มากน้อยเพียงใด จงอธิบาย

5. ธนาคารแห่งประเทศไทยในปัจจุบัน ท่านคิดว่ามีโครงสร้างองค์กรที่เหมาะสมหรือไม่ จงอธิบาย

6. เพราะเหตุใด จึงต้องมีสำนักงานตัวแทนของธนาคารแห่งประเทศไทยในต่างประเทศ

7. การที่มีสาขาธนาคารแห่งประเทศไทยในต่างจังหวัดเพียง 3 แห่ง ท่านคิดว่าจะสามารถควบคุมดูแล จัดการปัญหาที่จะเกิดขึ้นในภูมิภาคได้ทั่วถึงหรือไม่เพียงใด

8. การที่ผู้ว่าการธนาคารแห่งประเทศไทยมีกรอบและนโยบายทางการเงินที่ชัดเจนในการทำงาน จะทำให้ภาคการเงิน การธนาคาร มีความมั่นใจในการทำธุรกิจมากน้อยเพียงใด จงอธิบาย

9. เครื่องมือใดบ้างที่ธนาคารแห่งประเทศไทยมักใช้ในการแก้ปัญหา

10. ท่านคิดว่าในปัจจุบันธนาคารแห่งประเทศไทยถือเป็นองค์กรที่มีคุณภาพเพียงพอหรือไม่ ควรแก้ไขจุดใดบ้าง

**แบบฝึกหัดวิชาการเงินและการธนาคาร**

**สัปดาห์ที่ 12**

1. อธิบายความหมายของตลาดการเงินในฐานะที่เป็นตัวกลางในระบบเศรษฐกิจเสรี

2. บทบาทหน้าที่ของตลาดการเงินต่อการสะสมทุนของชาติหมายความว่าอย่างไร จงอธิบายพร้อมยกตัวอย่างประกอบคำอธิบาย

3. โครงสร้างของตลาดการเงินมีอะไรบ้าง ภาครัฐและภาคเอกชนมีความเกี่ยวข้องกันในแง่ใด และภาครัฐกับเอกชนมีความเหมือนหรือต่างกันในประเด็นใดบ้าง

4. สถาบันการเงินที่ไม่ใช่ธนาคาร (non-banks) ประเภทใดบ้างที่ท่านมักเข้าไปเกี่ยวข้องด้วยในตลาดการเงิน ท่านได้รับความสะดวกในการทำธุรกรรมทางการเงินเพียงใด อภิปรายให้ละเอียด

5. ท่านคิดว่าสาขาของธนาคารพาณิชย์ต่างประเทศ มาตั้งในประเทศไทยเพื่อมุ่งหวังสิ่งใด อธิบายในแง่ที่เกี่ยวกับตลาดเงิน

6. บริษัทหลักทรัพย์ทำไมจึงเป็นตัวกลางทั้งตลาดแรกและตลาดรอง

7. ท่านมีความเห็นอย่างไรบ้างที่ผู้ประกอบการบัตรเครดิตที่มิใช่ธนาคาร อนุมัติบัตรเครดิตได้รวดเร็วและไม่ต้องมีหลักประกัน

8. ตลาดการเงินนอกระบบมีจุดอ่อนในแง่ใดบ้าง แก้ไขได้หรือไม่ และเพราะเหตุใดผู้มีรายได้น้อยจึงมักใช้เป็นแหล่งเสริมสภาพคล่อง

9. ตลาดทุนในประเทศไทยมีผลดีและไม่ดีอย่างไรบ้างต่อนักลงทุน

10. การมีตลาดทุนใหม่ๆ เกิดขึ้นอย่างต่อเนื่อง ท่านคิดว่ามีผลดีต่อระบบเศรษฐกิจอย่างไรบ้าง

**แบบฝึกหัดวิชาการเงินและการธนาคาร**

**สัปดาห์ที่ 13**

1. เพราะเหตุใดแผนพัฒนาเศรษฐกิจและสังคมแห่งชาติ ฉบับที่ 1 จึงเป็นสาเหตุให้เกิดตลาดหลักทรัพย์แห่งประเทศไทยในเวลาต่อมา

2. ท่านคิดว่าเป็นเพราะเหตุใด แม้ยังไม่มีความพร้อมแต่เร่งเปิดดำเนินการในปี พ.ศ. 2518

3. วิกฤตการณ์ราชาเงินทุนเกิดขึ้นจากสาเหตุใด และมีผลต่อเศรษฐกิจอย่างไรบ้าง

4. ตลาดหลักทรัพย์ฯ ที่ใช้คนเคาะกระดานยังคงเหมาะสมกับปัจจุบันอีกหรือไม่ เพราะเหตุใด

5. ท่านคิดว่า สำนักงาน ก.ล.ต. มีส่วนช่วยพัฒนาตลาดทุนของไทยในแง่ใดบ้าง

6. ท่านมีความเห็นอย่างไร กรณีค่าธรรมเนียมการซื้อขายหลักทรัพย์มีการต่อรองได้

7. ท่านจงอธิบายสาเหตุการเกิดวิกฤตเศรษฐกิจปี พ.ศ. 2540

8. ท่านมีความคิดเห็นอย่างไรกรณีไม่อนุญาตให้กิจการผลิตเครื่องดื่มแอลกอฮอล์เข้าตลาดหลักทรัพย์ฯ

9. ท่านมีความคิดเห็นอย่างไรกรณีนำกิจการสาธารณูปโภคเข้าตลาดหลักทรัพย์ฯ

10. ท่านคิดว่าจะทำอย่างไรให้ตลาดหลักทรัพย์ฯ ไม่มีการรับหลักทรัพย์ที่ด้อยคุณภาพเข้าเป็นบริษัทจดทะเบียน

**แบบฝึกหัดวิชาการเงินและการธนาคาร**

**สัปดาห์ที่ 14**

1. ท่านคิดว่าตลาดหลักทรัพย์ เอ็ม เอ ไอ มีความน่าสนใจเพียงใดเมื่อเปรียบเทียบกับตลาดหลักทรัพย์แห่งประเทศไทย

2. คำกล่าวที่ว่า “ใช้เงินลงทุนน้อยกว่า แต่มีโอกาสได้รับผลตอบแทนในอัตราที่สูงกว่า” ท่านคิดว่าใช้ได้กับตลาดหลักทรัพย์ เอ็ม เอ ไอ หรือไม่ จงอธิบาย

3. ท่านคิดว่าธนาคารออมสินควรปรับปรุงบริการใดบ้าง เป็นเพราะเหตุใด

4. สลากออมสิน ท่านคิดว่ามีผลกระทบต่อสลากกินแบ่งรัฐบาลหรือไม่ จงเปรียบเทียบมาให้เข้าใจด้วย

5. ธนาคารเพื่อการเกษตรและสหกรณ์การเกษตร ท่านคิดว่ามีการติดตามหนี้เสียมากน้อยเพียงใด อธิบายเปรียบเทียบกับธนาคารออมสิน

6. ธนาคารอาคารสงเคราะห์ ท่านคิดว่าสามารถให้บริการกับผู้ประกอบการการลงทุนในธุรกิจอสังหาริมทรัพย์ได้หรือไม่ อธิบาย โดยยกตัวอย่างประกอบ

7. ธนาคารพัฒนาวิสาหกิจขนาดกลางและขนาดย่อมแห่งประเทศไทย มีขอบเขตหน้าที่จำกัดเพียงใด และบุคลากร ควรมีคุณสมบัติใดบ้าง

8. ธนาคารเพื่อการส่งออกและนำเข้าแห่งประเทศไทย สามารถรับฝากเงินจากประชาชนได้หรือไม่ มีแหล่งเงินทุนจากที่ใดบ้าง

9. ธนาคารอิสลามแห่งประเทศไทย มีบทบาทอย่างไรบ้าง ในการแก้ปัญหา 3 จังหวัดชายแดนภาคใต้

10. ธนาคารเฉพาะกิจทั้ง 6 แห่งนี้ ท่านคิดว่าธนาคารแห่งใดมีความเสี่ยงด้านสินเชื่อสูงที่สุด เนื่องจากเหตุผลใด

**แบบฝึกหัดวิชาการเงินและการธนาคาร**

**สัปดาห์ที่ 15**

1. เหตุใดสถาบันการเงินระหว่างประเทศจึงมีบทบาทมากขึ้นในภาวะปัจจุบัน

2. ท่านคิดว่ากองทุนการเงินระหว่างประเทศได้รับประโยชน์ใดบ้างจากการช่วยเหลือประเทศไทยในปี พ.ศ. 2541

3. การติดตามทบทวนพัฒนาการทางเศรษฐกิจของประเทศที่ขอรับการช่วยเหลือ มีความจำเป็นมากน้อยเพียงใด อธิบายในแนวคิดของผู้ให้สินเชื่อ

4. ท่านคิดว่าองค์กรย่อยใดของธนาคารโลกที่มีผลกระทบต่อประเทศไทยมากที่สุด เป็นเพราะเหตุใด

5. ธนาคารระหว่างประเทศเพื่อการบูรณะและการพัฒนา ให้ความช่วยเหลือด้านใดกับประเทศไทยมากที่สุด

6. เพราะเหตุใดบรรษัทการเงินระหว่างประเทศ จึงมีบทบาทต่อประเทศไทยไม่มากนัก

7. ท่านคิดว่าการทำงานขององค์กรย่อยของธนาคารโลกมีความซ้ำซ้อนหรือไม่ ช่วยแก้ปัญหาประเทศกำลังพัฒนาได้อย่างมีประสิทธิภาพเพียงใด

8. เพราะเหตุใดธนาคารเพื่อการชำระเงินระหว่างประเทศ จึงทำให้แต่ละประเทศเข้าใจฐานะที่แท้จริงของประเทศอื่น ๆ

9. ประเทศไทยได้รับการช่วยเหลือจากธนาคารเพื่อการพัฒนาเอเชียด้านใดบ้าง โครงการใดอยู่ในท้องถิ่นของท่าน ยกตัวอย่างประกอบคำอธิบายด้วย

10. ประเทศไทยถ้าต้องการความช่วยเหลือจากโควิด-19 ในปี พ.ศ.2563-2564 ควรขอรับความช่วยเหลือจากหน่วยงานใด เพราะเหตุใด